མཚན་གྱི་རྣམ་གྲངས་དུ་མ་དང་ལྡན་པ་ཇེ
འདའ་ཁ་ཞལ་ཆེམས་དང༌། གྲོངས་རྟགས་ཀྱི་རྣམ་པར་ཐར་པ་
མདོར་བསྡུས་བཞུགས་པ་ལགས་སོ། །
མ་དཔེ། ཕྱི ར ༢༤
༄༅༅། །རྒྱ་ཆེན་ཆོས་ཀྱི་གནས་ལུགས་ལེགས་རྟོགས་ཤིང༌། །རྒྱ་ཆེན་བསྟན་པའི་
རྒྱལ་མཚན་ལེགས་བཟུང་སྟེ། །རྒྱ་ཆེན་འཕྲིན་ལས་བཟང་པོའི་དཔལ་མངའ་བ། །ཆོས་ཀྱི་
རྒྱལ་པོའི་ཞབས་ལ་ཕྱག་འཚལ་ལོ། །འདིར་བདག་ཅག་རྣམས་ཀྱི་བླ་མ་མི་འཕྲོག་པའི་མཁྱེན་
རབ་དང་ཐུགས་རྗེ་ཚད་མེད་པ་མངའ་བའི་བདག་ཉིད། ཀུན་མཁྱེན་ཕྱོགས་ཐམས་ཅད་ལས་
རྣམ་པར་རྒྱལ་བ། ཁོ་དོང་ཆོས་ཀྱི་རྒྱལ་པོ་ཞེས་མཚན་ཡོངས་སུ་གྲགས་པ་དེ་ཉིད། གདུལ་བྱ་
གཞན་དོན་རྒྱ་ཆེ་བ་ལ་དགོངས་ནས། བདེ་བར་གཤེགས་པའི་ཚུལ་བསྟན་པའི་རྣམ་པར་ཐར་
པ་མདོར་སྡུས་ནི། ལུག་ལོའི་མགོའི་ཟླ་བའི་ཚེས་གསུམ་གྱི་ཉིན། སངས་རྒྱས་ཀྱི་རྣམ་འཕྲུལ་
མང་པོས། རྩོམ་པའི་གཞུག་ཚོ་རྫོགས་པ་གྲག། ཁྱེད་ཀྱི་འཕྲིན་ལས་ཞིང་ཁམས་གཞན་ན་རྒྱ་
ཆེ་བ་གདའ་གསུང་པ་ལ་བརྟེན་ནས། ཡིག་མཁན་སུམ་ཅུ་ཙམ་གྱིས་རྩོམ་པའི་གཞུག་རྣམས་
སྡོགས་དུས། ཡིག་མཁན་ཀོབ་པོs་ཚོས་ཀྱང་ཉིན་རེ་ལ་ཤོག་གུ་སུམ་ཅུ་ཙམ་བྲིས་ཟིན་པ་བྱུང༌།
དེ་དུས་རྗེའི་ཞལ་ནས། ཞག་ལྔའི་ཁོངས་སུ་རླུང་ཚུབ་ཆེན་པོ་ཅིག་མ་བྱུང་ན་རྟེན་འབྲེལ་འགྲིག་
པ་ཡོད་གསུང་པ་ལ། རླུང་ལངས། དེའི་དུས་སུ་མི་མ་ཡིན་མང་པོ་དྲུང་དུ་མཇལ་དུ་བྱུང་གསུང་།
དེ་ཅི་ལགས་ཞུས་པས། ཁོ་བོ་སྤྱན་འདྲེན་ལ་འོངས་པའི་ལམ་སྣ་བ་ལྷ་སྲིན་སྡེ་བརྒྱད་བུད་པའི་
རྟགས་སུ་གདའ་གསུང་། དེ་ནས་ཞག་གསུམ་ཙམ་སོང་བ་དང་། སྐུ་དྲུང་ན་གསོལ་ཇ་བ་ཅིག་
ཡོད་པ་ལ། ཁོ་བོ་མྱུར་དུ་འགྲོ་དགོས་པ་འདྲ་ཁ་ས་ཉི་མ་ཕྱེད་ཙ་ན་ཁྱེའུ་རྒྱན་ཆ་ལུགས་བཟང་
ཀོབ་པོ་ཞེས་པ་འགོར་པོ་ཡིན།
-342-

རྣམ་ཐར་དང་གསན་ཡིག་གི་སྐོར་ལས། རྣམ་ཐར་ཞལ་ཆེམས་མ་བཞུགས། ༩༨༽
པོས་བརྒྱན་པ། ལྟ་ན་སྡུག་པ་མཛེས་པ་ཡིད་དུ་འོང་བ་མང་པོས། རྟ་བཟང་པོ་ཅིག་ལ་རིན་པོ་
ཆེའི་སྒ་སྲབ་སྒྲོན་ནས། ཁོ་བོ་སྤྱན་འདྲེན་དུ་འོངས་པ་ཡིན་ཟེར། འཇིག་རྟེན་འདིའི་གོས་
རྣམས་ཕུད། སྣང་ལ་རང་བཞིན་མེད་པའི་གོས་མང་པོ་གཡོགས་ནས། འགའ་ཞིག་ན་རེ་བྱོན་
འགའ་ཞིག་ནི་ཆོས་ཉན་པའི་ཚུལ་གྱིས་པུས་བཙུགས་ཐལ་མོ་སྦྱར་ནས་འདུག།
ཁོ་བོས་དེ་དག་ལ་གཏམ་སྙན་དང་ལེགས་བཤད་ཀྱི་ཚིག་མང་དུ་སྨྲས་ནས་བཟློག་ཏུ་རེ་བ་
པ་གྲག་ཟེར།
བྱས་ནའང༌། བཟློག་ཏུ་མ་ཏུབ། རྣམ་པར་མི་རྟོག་པའི་ཏིང་ངེ་འཛིན་དུམ་ཙམ་ཅིག་བསྒོམས་
ནའང༌། རྟ་བཟང་པོ་དེ་ལ་ཁོ་བོ་བསྐྱོན་ནས་བར་སྣང་ལ་འཕུར་སོང་བ་དང༌། རྡོ་རྗེ་ལྟ་བུའི་ཏིང་
ངེ་འཛིན་དུམ་ཙམ་ཅིག་བསྒོམས་ནའང༌། རྟའི་རྐང་པ་ནས་ལྷ་མོ་བཞིས་བཏེགས་ནས་སོང་
བས། རྟེན་འབྲེལ་ཅུང་ཟད་མ་འགྲིག། ཁོ་བོ་མེད་པའི་རྗེས་སུ་སངས་རྒྱས་བསྟན་པའི་ཉི་མ་
ནུབ། བདུད་རིགས་ཐམས་ཅད་ཀྱི་བསམ་པ་འགྲུབ། སེམས་ཅན་ཐམས་ཅད་ཀྱི་བདེ་སྐྱིད་
ཉམས་ཏེ། དེ་ཀ་ལས་མ་འདས་པ་ཡིན་གསུང་སྤྱན་ཆབ་མང་པོ་སིལ་ལོ། །གཞན་ཡང་ངས་
དག་འགྲོ་གྲབས་ཅིག་ཟིན་ཡོད་དེ། ངའི་མ་རྒན་སེམས་ཅན་ཚོ་ཁ་འཕྲེང་གསུང༌། སངས་རྒྱས་
སྨན་པ་དེ་ནི་མྱ་ངན་ལས་འདས། སྨན་མཆོག་དམ་ཆོས་ལྟོར་མི་ཆགས། མཁས་གྲུབ་གྲོགས་
མཆོག་སྐུ་དྲུང་ན་འཁོར་མཁན་མེད་པ་འདི་རྣམས་སྙིང་རེ་རྗེ་གསུང་ཞིང་མང་དུ་བཤུམས་སོ། །
དེ་ནས་ཞག་ཉི་ཤུ་ནས་དེ་རིང་འོ་ཅག་ལ་མགྲོན་ཆེན་འབྱོན་པ་ཡོད་མཆོད་ཤོམས་གྱིས་གསུང༌།
མཆོད་ཤོམས་ཚར་བ་དང་། སྐུ་དྲུང་ན་ཡོད་པའི་ཕྱག་ཕྱི་བ་རྣམས་འཇིགས་པ་དང་འདར་བ་
སོགས་བྱུང་བས། ཁྱེད་རང་རྣམས་སེངས་གསུངས། ཁོང་རྣམས་ཀྱིས་སེངས་པས། རྗེའི་སྐུ་
དྲུང་དུ་འཇིགས་བྱེད་གདོང་པ་(བརྒྱ་པ་)བྱོན་ནས་ཕྱག་མཆོད་སྐོར་བ་མང་པོ་མཛད་ནས།
དུས་གསུམ་སངས་རྒྱས་ཐམས་ཅད་ཀྱི་ངོ་བོ། གཞན་དོན་ཞིང་ཁམས་གཞན་ན་རྒྱ་ཆེ་བ་ལ་
དགོངས་ནས། ད་མྱུར་དུ་འབྱོན་པ་མཛོད་ཅིག་ཅེས་སྐུལ་བའི་དུས་སུ། དེའི་ཞལ་རེ་རེ་ལ་
-343-

བོ་དོང་པཎ་ཆེན་གྱི་གསུང་འབུམ་ལས། རྣམ་ཐར་དང་གསན་ཡིག་གི་སྡེ་ཚན།
མངོན་རྟོགས་མི་གཅིག་པ་བརྒྱ་མཛད་དགོས་པ་བྱུང་བས། དེའི་ཉིན་ཤིན་ཏུ་ངལ་བར་བྱུང་
གསུང༌།
དེ་ནས་ཞག་འགའ་ནས་མགོན་པོའི་སྤྲུལ་པ་ཡིན་པའི་མི་ནག་པོ་ཆེན་པོ་མཚན་
དཔེས་བརྒྱན་པ་ཅིག་བྱུང་ནས། རྗེའི་ན་བཟའ་རྣམས་དངོས་སུ་བཤུས་ནས་མེ་ལ་བསྲེགས་
སོང་བ་དང༌། མེ་སྟོབས་རྒྱས་ནས་གཟིམས་ཁང་ཡང་ཚིག་ལ་ཁད་པ་བྱུང་། ངག་ནས་ཀྱང་རྗེ་
རིན་པོ་ཆེ་བསུ་བ་ལ་འོངས་པའི་གང་ཟག་མང་པོ་མྱ་ངན་གྱིས་ནོན་གདའ་ཡོ་ཞུས་པ་ལ། རྗེའི་
ཞལ་ནས་ད་ངེད་མྱུར་པོ་ཡོང་གསུངས་མ་ཁད་ལ་མེ་རང་ཤིར་སོང། ཡང་ཉིན་ཅིག་རྗེའི་དྲུང་དུ་
མི་དཀར་པོ་ཅིག་བྱུང་ནས། སེམས་ཅན་ཐམས་ཅད་ཀྱི་རེ་ལྟོས་ཁྱེད་ལ་བཅོལ་ལོ་གསུངས་
ནས། སྤྱན་ཆབ་མང་པོ་བཏོན་ནས་བར་སྣང་ལ་ཡལ་སོང་གསུང་ངོ༌། །ཟླ་བ་བཞི་པའི་ཚེས་
བཅུ་གཅིག་ནས་ཕྱག་ཞབས་ཀྱི་སྙུང་གཞི་རྣམས་ཀྱང་ལངས། གཞན་ཡང་སྐུ་ཁམས་དུམ་ཅིག་
ཟི་རུ་བྱུང་བ་ལ། ལྷོ་བྱང་མངའ་གསུམ་གྱི་སྡེ་པ་རྣམས་ལ་བང་ཆེན་པ་བརྫངས། ལྷ་རྗེ་བཀུག་
པས། རྗེའི་ཞལ་སྔ་ནས། ཁོ་བོ་འབྱུང་བཞི་ལ་དབང་ཐོབ་པའི་རྣལ་འབྱོར་པ་ཡིན་པས། ལྷ་རྗེ་
ལ་བསྟན་མ་བསྟན་འདྲ་སྟེ། ཁྱེད་རྣམས་དགའ་ན་བསྟན་པས་ཆོག་གསུངས་ནས་བསྟན་པས།
ལྷ་རྗེས་སྙུང་གཞི་འདི་སྲིན་ཚད་ཀྱི་རིགས་སུ་འདུག་ལགས་ཞེས་སྨན་ཕུལ་བས།
སྨན་ཟ་བའི་
ནད་པ་ང་མིན་གསུངས་ནས་མ་བཞེས། སྙུང་ཚུལ་སངས་རྒྱས་ཀྱིས་ཀྱང་བསྟན་གསུང༌། ཉི་ཤུ་
གསུམ་གྱི་ཉིན་ལ་སྟོད་ལྷོ་པའི་དཔོན་སྐྱ། སྨན་ཁབ་སྐྱབས་པས་མཇལ་ཁ་ཞུས་པས་མ་གནང་
པར། དེང་ནས་ཞག་བདུན་ན་ཉི་མའི་དཀྱིལ་འཁོར་ནུབ་ཏུ་འཕོ་བ་ལ་དགོངས་གསུང་། ཉི་ཤུ་
ལྔའི་ཉིན་མངའ་རིས་རྫོང་ཁ་ནས། མངའ་བདག་རྒྱལ་པོ་དཔོན་གཡོག་མཇལ་དུ་བྱོན་པས།
ཆོས་རྒྱལ་སྤྱན་རས་གཟིགས་ཀྱི་སྤྲུལ་པ་ཡིན་གསུངས་ནས་མཇལ་ཁ་གནང་། མངའ་བདག་
པས། རྗེ་རིན་པོ་ཆེ། འགྲོ་བ་སེམས་ཅན་གྱི་དོན་ལ་བཞུགས་པར་ཞུ་ཞེས་གསོལ་བ་བཏབ་
ནས། གོས་ཡུག་དཀར་པོ་ཅིག། དངུལ་དམ་ཨ་རག་གིས་བཀང་བ་ཅིག། ཕྱིབས་པ་ཅིག་
-344-

རྣམ་ཐར་དང་གསན་ཡིག་གི་སྐོར་ལས། རྣམ་ཐར་ཞལ་ཆེམས་མ་བཞུགས། ༩༨༽
རྣམས་ཕུལ་བས། རྟེན་འབྲེལ་ཤིན་ཏུ་མ་འགྲིག། གོས་ཡུག་དཀར་པོ་ལམ་དང་འདྲ། དངུལ་
དམ་གྱི་རྫས་གཤེགས་སྐྱེམས་དང་འདྲ། རྟ་སྐྱེལ་རྟ་དང་འདྲ་བར་བྱུང་བས། མངའ་བདག་
རྒྱལ་པོས་རྒྱལ་སྲིད་ཆོས་བཞིན་སྐྱོངས། སེམས་ཅན་ལ་བྱམས་སྙིང་རྗེ་སྒོམས། དེ་ལྟར་བྱས་ན་
རང་གཞན་ཐམས་ཅད་ལ་འདི་ཕྱི་གཉིས་སུ་ཁྱད་ཆེ་གསུང་། གཞན་ཡང་སློབ་མ་རྣམས་ལ་སྒོ་
གསུམ་ཆོས་དང་མཐུན་པར་གྱིས་གསུང༌། ཉི་ཤུ་བདུན་གྱི་ཉི་མ་དགོང་མོ་འགྲོངས་ཚུལ་བསྟན་
པས། སྐུ་དྲུང་ན་ཡོད་པའི་གསོལ་ཇ་བ་དེས་ངུས་བྲང་བརྡུངས། སྨྲེ་ངག་མང་པོ་བཏོན་སྐུ་ལ་
འཇུས་ནས། སྤྱིར་སེམས་ཅན་ཐམས་ཅད་སུ་ལ་རེ། ཡང་སྒོས་བདག་ནི་སྔར་རྗེ་ཁྱེད་རང་གི་
ཕྱག་ཕྱིར་སོང་ནས། བློ་ཁེལ་བའི་དགེ་སྦྱོར་གང་ཡང་མ་བྱུང༌། ད་ལམ་དུས་ཅིག་ཀྱང་མི་གནང་
བ་གཤེགས་ན་བདག་སུ་ལ་རེ།
ཁོང་རྣམས་ཀྱིས་ལོན་ཅིག་ཀྱང་མ་བཏང་ཟེར་ནས་ཆོ་ངེ་
འདེབས་སུ་ཡོང་བ་ལགས་ཞུས་པས། རྗེ་རིན་པོ་ཆེ་སླར་ལོག་བྱོན་ཏེ་ཞལ་འཛུམ་མཛད་ནས།
བླ་མ་སངས་རྒྱས་ཀུན་འདུས་ཡིན་གསུང་། བླ་མའི་རྣལ་འབྱོར་དབང་བཞིས་བརྒྱན་པ་ཅིག
གནང༌། ང་འགྲོ་བ་ཁྱོད་ཀྱིས་མི་ཐུབ། ཁོང་རྣམས་ཀྱིས་ཆོ་ངེས་བཏབ་ཀྱང་རྩིས་ཁར་མི་གཏོང༌།
འོན་ཀྱང་ཁྱོད་ཀྱི་གསོལ་བ་བཏབ་པའི་ངོར་ཞག་གསུམ་སྡོད་གསུང༌། འཆི་བདག་གི་བདུད་
བཅོམ་པའི་ལྟར་བཞུགས་ནས་ཡོད་པ་ལ། ཉི་ཤུ་བརྒྱད་ཀྱི་ཉིན་བུ་སློབ་མང་དག་འཚོགས་ནས་
གསོལ་བ་བཏབ་པས། རྗེའི་ཞས་ནས་ཁྱེད་ང་ལ་མོས་པ་རབ་རྣམས་ཀྱིས། ཚེ་འདི་བློས་ཐོང་
ལ་སྒྲུབ་པ་གཙོ་བོར་གྱིས། འབྲིང་རྣམས་ཀྱིས་སྒོ་གསུམ་ཆོས་དང་མཐུན་པར་གྱིས། དེ་ལྟ་བུ་
བློ་ལ་མི་རན་ན་ཁྱེད་རང་རྣམས་ཀྱིས་གང་དྲན་གྱིས། གསུང་བའི་ཞལ་ཆེམས་མཐའ་མ་འདི།
རྗེ་ཉིད་ཀྱིས་མཛད་པའི་འཁྲིད་ཡིག་རྣམས་ཀྱི་སྔོན་འགྲོའི་ནང་ན་གསལ་བར་ཡོད། ང་ཤི་བའི་
རྗེས་སུ་དད་པ་ཅན་གྱི་མི་གསུང་རབ་ཀྱི་སྒོ་འདོགས་མ་ཆོད་པ་རྣམས། སློབ་དཔོན་འཇམ་
དཔལ་ཡི་དམ་ལྷས་གནང་བའི་སློབ་མ་ཡིན་པས་ཁོང་ལ་དྲིས་གསུང་། གཞན་ཡང་ཁོ་བོས་
-345-

བོ་དོང་པཎ་ཆེན་གྱི་གསུང་འབུམ་ལས། རྣམ་ཐར་དང་གསན་ཡིག་གི་སྡེ་ཚན།
དཀོན་མཆོག་ལ་གསོལ་བཏབ་པ་དང༌།
སྒོམ་བཟླས་དང་བསྙེན་སྒྲུབ་སོགས་སྐྱེ་བ་དུ་མ་
གྲངས་མེད་པ་ཅིག་བྱས་པ་ཡིན་པས། སྐྱེ་བ་འདིར་ཁོ་བོ་མཐོང་བ་དང༌། ཐོས་པ་དང༌། དྲན་པ་
དང་། རེག་པར་གྱུར་པའི་འབྲེལ་པ་བཞག་པ་རྣམས། ངན་སོང་དུ་མི་གཏོང་པར་ཁོ་བོས་སྨོན་
ལམ་བཏབ་པ་ཡིན་པས། སྨོན་ལམ་དེ་ལྟར་མི་བདེན་ན། བདག་རང་ལ་སྡིག་པ་ཡིན་ལ།
གཞན་ལ་ནི་མ་ཡིན་གསུང་། བླ་མ་གཞན་འགའ་ཞིག་ཞི་གནས་ལ་བརྟན་པ་ཅུང་ཞིག་ཐོབ་
ནས། ཞི་གནས་ལ་ཞེན་ཏེ། རླུང་སེམས་དབུ་མར་འདུས་ཏེ་བདེ་བ་ཉམས་སུ་དུམ་ཙམ་ཅིག་
ཤར་བ་དེ་ལ་སེམས་ཆགས་པ་དེ་ནི་ས་ཕུག་འོད་གསལ་ཟེར་བས། འོད་གསལ་རྣལ་མར་མི་
བྱེད། ཁོ་བོ་ནི་གནམ་གང་གི་སྔ་དྲོ་འགྲོ་ཙ་ན། སྐད་ཅིག་མ་ཅིག་ལ་ཡིན་པས། ཚེས་གཅིག་གི་
སྔ་དྲོ་ཕུང་པོ་ལ་མེ་ཆུག་པ་གྱིས། དུད་པ་ཙམ་གྱིས་ཀྱང་སེམས་ཅན་མང་པོའི་དོན་བྱེད་ནུས་པ་
ཡིན་གསུང༌། དེ་རྗེས་གནམ་གང་གི་སྔ་དྲོ་སྐུ་གཞོགས་གཡས་འོག་ཏུ་བཅུག་ནས། སེང་གེ་
ཉལ་སྟབས་ཀྱིས་གནས་བཞིན་པ་ལ།
གཤེགས་སོ། །དག་པའི་གདུལ་བྱ་འགའ་ཞིག་ལ། རྣམ་པར་སྣང་མཛད་ཞིང་ཁམས་སུ། །ང་
ཉིད་མངོན་པར་སངས་རྒྱ་བས། །ཁྱེད་རྣམས་དེར་ནི་གསོལ་བ་ཐོབ། །ཞེས་ལུང་བསྟན་ཀྱང་རྗེ་
རང་ཉིད་ཀྱིས་མཛད་དོ། །དེ་ནས་བོ་དོང་པའི་དགེ་བཤེས་དཔལ་འབྱོར་བཟང་པོས། རྗེ་ཉིད་
ཀྱི་སྐུ་འདྲ་བཞེངས་ནས། ཕྱག་ནས་ཞུ་བའི་རྩིས་ལ། མྱ་ངན་ལས་འདས་ཚུལ་བསྟན་པས།
ཡིད་གདུངས་པར་གྱུར་ནས། སྤུར་ལ་ཞུགས་ཕུལ་བའི་དུད་ཁུང་དུ་བཞུགས་སུ་བཅུག་པའི་
སྤྱན་ནམ་མཁའ་ལ་ཧྲིག་མཛད་སྐད་ཅིག་ཙམ་ལ་
མཐའ་མ་སྒྲུབ་ཆེན་བྱང་གཟུངས་པའི་ཆོས་གོས་ཀྱིས་དཀྲིས་ནས་བཞག་པ་ལ། སྐུ་འདྲ་དེ་ནི་
ཉ་ཕྱིས་ཀྱི་རྣམ་པ་འཇའ་འོད་ཀྱི་རང་བཞིན། རིང་བསྲེལ་གྲངས་ཀྱི་མི་ཆོད་པ་དང་བྱས་པ་བྱོན་
འདུག། ཆོས་གོས་ཀྱི་ཁྲིམས་གཉེར་རྣམས་ཀྱི་གསེབ་ན། རིང་བསྲེལ་ཉིས་བརྒྱ་དང་བདུན་ཅུ་
ཙམ་བྱུང་བ་སྡུད་རྒྱུ་བྱུང་། གཞན་ཡང་པུར་གྱི་དུད་པས་གར་བབས་སར་རིང་བསྲེལ་གྱི་ཆར་
-346-

རྣམ་ཐར་དང་གསན་ཡིག་གི་སྐོར་ལས། རྣམ་ཐར་ཞལ་ཆེམས་མ་བཞུགས། ༩༨༽
བབས་པ་ཀུན་གྱིས་མཐུན་སྣང་དུ་གྲུབ་ཅིང༌། སྡུས་པ་ཡང་མང་པོ་བྱུང་ངོ༌། །སྐུ་ཐིམ་པའི་ཉིན་
ནས་བཟུང་སྟེ། ཞག་བདུན་གྱི་བར་ནམ་མཁའ་གཡའ་དང་བྲལ་ནས། སྤྲིན་ཐམས་ཅད་དཔལ་
ཐང་གི་ས་ལ་བབས།
དེ་ནས་བཟུང་སྟེ་ཟླ་བ་གསུམ་གྱི་བར་ལ་ལྷའི་མེ་ཏོག་གི་ཆར་རྒྱུན་མ་
ཆད་པར་བབས། པུར་བཞུ་བའི་ཉིན་མོ། ལྷོ་ཕྱོགས་ནས་འཇའ་འོད་བཅུ་བདུན། ནུབ་ཕྱོགས་
ནས་ལྔ། བྱང་ཕྱོགས་ནས་གསུམ། ཤར་དིང་རི་གླང་སྐོར་ཕྱོགས་ནས་བདུན་རྣམས་མ་འདྲེས་
པ་གསལ་ལ་དྭངས་པར་ཟུག། སྟེང་ཕྱོགས་ནས་འཇའ་འོད་ཀྱི་གུར་རིམ་པ་བཅོ་ལྔ་གདུགས་
རྩེགས་སུ་ཕུབ། མེ་ཏོག་གི་ཆར་ཤིང་རྟའི་འཕང་ལོ་ཙམ་ལ། འདབ་མ་སྣ་ཚོགས་པ་དང་བཅས་
པ་བབས།
གཞན་ཡང་དེའི་དུས་སུ་སྔར་མ་ཚོར་བའི་དྲི་ལྷའི་བདུག་སྤོས་དཔག་ཏུ་མེད་པ་
འཐུལ་བ་དང༌། ཕྱོགས་མཚམས་ཀུན་ནས་ལྷའི་རོལ་མོའི་སྒྲ་རྒྱུན་མི་འཆད་པར་སྒྲོག་པ་དང༌།
སྐུ་ལ་བཀོད་པའི་འདག་ཡིག་རྣམས་ཀྱི་ཤོ་གུ་མེས་ཚིག་ནས་ཀྱང་། ཡིག་འབྲུ་རྣམས་མ་
འདྲེས་པར་སྐུ་ལ་སྐོར་བ་བྱེད་པ་ཐམས་ཅད་ཀྱིས་མཐོང་བ་བྱུང༌། དེ་རྗེས་ཡལ་ནས་ལྟས་དུས།
བཅོམ་ལྡན་འདས་རྗེ་བཙུན་རྡོ་རྗེ་འཆང་གིས་གཙོ་མཛད་པའི་ཡི་དམ་གྱི་ལྷའི་སྐུ་བསམ་གྱིས་
མི་ཁྱབ་པ་བྱོན་པ་རྣམས། དེ་ན་ཡོད་པའི་མི་ཐམས་ཅད་ཀྱིས་མཐུན་སྣང་དུ་གྲུབ་པར་མཐོང་བ་
ལ། འགྲོ་བ་མི་རྣམས་ཀྱི་བསོད་ནམས་ཀྱིས་མ་ཐུབ་པར་བཀའ་གྲོས་ཉེས་ནས། དེ་མ་ཁད་
པུར་ཁང་ཞལ་མ་ཕྱེ་བར། ཞག་འགའ་གསོལ་བ་འདེབས་ཟེར་ནས་བཞུགས་སུ་བཅུག་པ་ལ།
ཞག་ལྔ་སོང་བའི་ཐོ་རངས་སྒྲུབ་ཆེན་བྱང་བཟུང་པའི་རྩ་ནང་དུ་མཐོང་ནས། ཁྱེད་རྣམས་སྐུ་
གདུང་དགོས་པ་ཡིན་ན་ད་ལྟ་ཞལ་ཕྱེ་ན་རེ་རེ་ཙམ་ཨེ་ཐོབ་ཡིན། གདུང་ཐམས་ཅད་ལྷས་སྤྱན་
དྲངས་འགྲོ་ཡི་འདུག། ངེད་ཀུན་གང་བྱས་ཀྱང་སླ་བར་གདའ་ཟེར། དེ་འཕྲལ་དུ་ཞལ་ཕྱེ་བ་
ཡིན། ལྷ་སྐུ་བྱོན་པ་ཐམས་ཅད་དང༌། སྐུ་ཚིགས་ཉི་ཤུ་རྩ་གཅིག་ཀྱང་མ་ལས་པར་ལྷས་སྤྱན་
དྲངས་ནས་འགྲོ་བ་མིས་མ་ཐོབ། རྗེས་ནས་གདུང་སོ་སོར་བགོས་པ་ལ། མངའ་བདག་རྒྱལ་
--347-

བོ་དོང་པཎ་ཆེན་གྱི་གསུང་འབུམ་ལས། རྣམ་ཐར་དང་གསན་ཡིག་སྡེ་ཚན།
ཀ་གི་གི
པོའི་གདུང་སྐལ་ལ་འཕངས་པ་སྤྱན་རས་གཟིགས་ཀྱི་སྐུ་དང་། གཞན་ཡང་སྐལ་ལྡན་གྱི་སློབ་
མ་བསམ་གྱིས་མི་ཁྱབ་པ་ལ་ལྷ་སྐུ་རིང་བསྲེལ་བརྗོད་ཀྱིས་མི་ལངས་པ་བྱོན་པར་གྲགས་སོ། །
འདི་ནི་ཐམས་ཅད་མཁྱེན་པ་རྗེ་བཙུན་གསང་བ་འབྱིན་སོགས་མཚན་གྱི་རྣམ་གྲངས་དུ་མ་དང་
ལྡན་པའི་བླ་མ་དེ་ཉིད་ཀྱི་འདའ་ཁའི་ཞལ་ཆེམས་དང༌། གྲོངས་རྟགས་ཀྱི་རྣམ་པར་ཐར་པ་
མདོར་བསྡུས་པ་ཙམ་མོ།། །།དགེའོ། །